Leonor Ingalaterrakoa

Leonor Plantagenet edo Leonor Ingalaterrakoa (Domfront, Normandia,  - Burgos, ) Ingalaterrako Erresumako printzesa eta Gaztelako erregina ezkontidea izan zen. Senarraren heriotzan, hogeita lau egunez Gaztelako erregeordea izan zen.

Bizitza 
Henrike II.a Ingalaterrakoaren eta bere emazte Leonor Akitaniakoaren alaba, bere aitaren aldeko aitona-amonak Godofredo V.a Anjoukoa eta honen emazte eta Henrike I.a Ingalaterrakoaren alaba zen Matilde enperatriza izan ziren. Amaren aldetik, bere aitona-amonak Gilen X.a Poitiersekoa, Poitierseko kondea, eta Leonor Châtelleraultekoa, Akitaniako dukesa izan ziren. Hainbat anaia izan zituen, horien artean Rikardo Lehoibihotza eta Joan Lurgabea, Ingalaterrako erregeak.

1160an jaio zen, eta hamar urte zituela, 1170eko irailean, Tarazonan, Antso III.a Gaztelakoa erregearen semea Alfontso VIII.a ezkondu zen. Aurreko urtean Burgosko hirian Alfontso errege koroatu zuten. Ezkondu aurretik, bere gurasoek, Ingalaterrako errege-erreginek, ezkonsari bezala, Akitaniako dukerria eman zioten, bere ama Leonorrena baitzen. Alfontso VIII.ak Burgos eta Castrojeriz, Amaya, Avia, Saldaña, Monzón de Campos, Carrión de los Condes, Dueñas, Tariego de Cerrato, Cabezón, Medina del Campo, Astudillo, Aguilar eta Villaescusa hiribilduetako gazteluak, eta Santanderko portua, Cabedo, Besgo de Santillana, Tutera, Calahorra, Arnedo, Vigera eta Metriako errentak, Naiarako hiribildu eta gaztelukoak, Logroño, Grañón, Belorado, Pancorbo, Piedralada, Poza de la Sal, monasterio de Rodilla, Atienza, Ciudad de Osma, Peñafiel, Curiel de Duero, Hita, Zurita eta Peñanegrakoak bere emazteari ezkonsari gisa eman zizkion. Bere ganberarako Burgos hiria eta Castrojeriz hiribildua, bere eskubide eta errenta guztiekin, eta, gainera, musulmanak konkistatuko lituzkeen lurraldeen erdia emango lizkioke bere ezkontza izan zenetik.
 
Ezkontzak Pirinioetako muga indartzea izan zuen helmuga, eta Leonor Plantagenetek, gainera, Alfontso VIII.ak Gaztelako koroari inoiz atxiki ezin izan zion Gaskoniako konderria ekarri zuen ezkontza-sari gisa. Hala ere, gaskoi zaldun asko penintsulara joan ziren euren jaunari almohadeen aurkako borrokan laguntzera. 1180 inguruan Gaztelako erregeak eta bere emazteak moja zistertarren monasterio bat sortzea erabaki zuten: Santa María la Real de Las Huelgas monasterioa, Burgos hirian. Fundazio hura, hasiera batean Tulebrasko Karitateko Santa Mariaren Errege Monasterioaren mende zegoen baina, 1187tik aurrera, errege-erreginek hala eskatuta, Gaztelako emakumezko abadia zistertar guztien ama bihurtu zen, eta Alfontso VIII.ak eta bere emazteak aukeratu zuten beraientzat eta ondorengoentzat errege panteoi gisa.

Erreginak Toledoko katedralean Thomas Becket (garai hartan Tomas Canterburykoa deitua) eskainitako kapera bat eraikitzea agindu zuen, britainiar uharteetatik kanpo santu britainiarrari eskainitako lehena izan zena. Kapera, gaur egun, ez da mantentzen, suntsitu izan baitzuten, eta bere espazioa, gero Álvaro de Luna kondestableak eraikiko zuen Santiago kaperaren zati izatera pasa zen. Era berean, 1183an, 1177an birkonkistatutako Cuenca hiriko meskitaren orubean Santa Maria eta San Julian katedrala eraikitzen hasteko agindu zuen, anglo-normandiar gotiko estiloan.

1214ko urriaren 31n hil zen, Alfontso VIII.a erregea urte bereko urriaren 6an hil eta aste batzuetara. Gaztelako erregeordea izan zen hogeita lau egun horietan.

Ezkontza eta seme-alabak 
1170ean, Alfontso VIII.a Gaztelakoarekin ezkondu zen. Guztira, 11 seme-alaba izan zituzten :
 Berengaria, (1180 – 1246), Alfontso IX.a Leongoarekin ezkondu zena.
 Antso (1181)
 Antsa (1182 – 1184)
 Henrike (1184)
 Urraka (1186 – 1220), Alfontso II.a Portugalgoarekin ezkondu zena.
 Blanka (1188 – 1252), Luis VIII.a Frantziakoarekin ezkondu zena.
 Fernando (1189 – 1211)
 Mafalda (1191 – 1204)
 Konstantzia (1195 – 1243), moja sartu zena.
 Leonor (1200 – 1244), Jakue I.a Aragoikoarekin ezkondu zena.
 Henrike (1204 – 1217), oinordekoa

Erreferentziak

Bibliografia 
 
 
 
 
 
 
 
 
 
 
 
 
 

Normandiarrak
Gaztelako errege-erreginen ezkontideak
Gaztelako erregeordeak
Plantagenet etxea
Erregeen alabak
Anjou etxea